# Tāi-hân Bîn-kok

| Tāi-hân Bîn-kok대한민국 |
| --- |
|
kok-kî

kok-hui

 |
| **Chu-kù:**홍익인간 "Niū jîn-kan siū-ek" |
| **Kok-koa:** 애국가 "Ài-kok-koa"  |
| **kok-sú**  |
|  |
| Siú-to͘ kap siāng-tōa siâⁿ-chhī | Seoul |
| Koaⁿ-hong gí-giân | Hân-kok-gí |
| Chèng-hú | tan-it-chè, chóng-thóng-chè, kiōng-hô-kok |
|  |
| • chóng-thóng  | Lee Jae-myung |
| • chóng-lí  | Kim Min-seok |
| • kok-hoē gī-tiúⁿ  | Woo Won-shik |
| • Tāi-hoat-īⁿ-tiúⁿ  | Cho Hee-dae |
| • Hiàn-hoat Châi-phòaⁿ-só͘-tiúⁿ  | Kim Hyungdu (tāi-lí) |
|  |
| Li̍p-hoat ki-kò͘ | Kok-hoē |
| Bīn-chek |
| • Lóng-chóng | 100,363 km2 (38,750 sq mi) (tē 107 miâ) |
| • Chúi-he̍k (%) | 0.3 |
| Jîn-kháu |
| • 2023 nî kó͘-kè |  51,966,948 (tē 28 miâ) |
| • Bi̍t-tō͘ | 507/km2 (1,313.1/sq mi) (tē 15 miâ) |
| GDP (PPP) | 2024 nî kó͘-kè |
| • Lóng-chóng |  $3.058 bān-ek (tē 14 miâ) |
| • Pêng-kin |  $59,330 (tē 28 miâ) |
| GDP (bêng-gī) | 2024 nî kó͘-kè |
| • Lóng-chóng |  $1.761 bān-ek (tē 14 miâ) |
| • Pêng-kin |  $34,165 (tē 33 miâ) |
| Gini (2021 nî) |  33.3 tiong |
| HDI (2022 nî) |  0.929 chin ko · tē 19 miâ |
| Hoè-pè | Tāi-hân Bîn-kok won (₩) (KRW) |
| Sî-khu | UTC+9 (KST) |
| Sî-kan keh-sek | yyyy년 m월 d일 yyyy. m. d. (CE) |
| Siong-iōng tiān-goân | 220 V–60 Hz |
| Khui-chhia hong-hiòng | iū |
|  tiān-oē khu-hō | +82 |
| ISO 3166 tāi-hō | KR |
| Siōng-téng domain | .kr .한국 |

**Tāi-hân Bîn-kok** (Hân-kok-gí: 대한민국; hàn-jī: 大韓民國; lô-má-jī: Daehan Minguk), mā hō-chò **Hân-kok** (韓國), **Lâm-hân** (南韓), sī chi̍t-ê ūi-tī tang-pak A-chiu Tiâu-sián Pòan-tó lâm-pō͘ ê kok-ka. Sai-lâm piⁿ sī N̂g-hái, tang-lâm piⁿ sī Tusima Hái-kiap. Tang óa Ji̍t-pún-hái. Pak pêng sī Tiâu-sián Bîn-chú-chú-gī Jîn-bîn Kiōng-hô-kok (Pak Tiâu-sián).

Tāi-hân Bîn-kok kap Pak Tiâu-sián pún-lâi sī kāng chi̍t-ê kok-ka. Ji̍t-pún pāi-chiàn liáu-āu, Tiâu-sián pun-chò 2-ê kok-ka, lâm-pō͘ tī 1948 nî sêng-li̍p Tāi-hân Bîn-kok, kap pak-pêng ê Pak Tiâu-sián tùi-khòng.

## Hēng-chèng Tan-ūi

Hân-kok ê hēng-chèng tan-ūi hun-chó Te̍k-pia̍t-chhī (특별시, 特別市) , Kóng-he̍k-chhī (광역시, 廣域市), kap Tō (도, 道).

* Te̍k-pia̍t-chhī kan-nā ū chi̍t-ê:
	+ 1. Seoul Te̍k-pia̍t-chhī (서울특별시, ──特別市)

* Kóng-he̍k-chhī ū 6-ê:
	+ 2. Busan Kóng-he̍k-chhī (부산광역시, 釜山廣域市)
	+ 3. Daegu Kóng-he̍k-chhī (대구광역시, 大邱廣域市)
	+ 4. Incheon Kóng-he̍k-chhī (인천광역시, 仁川廣域市)
	+ 5. Gwangju Kóng-he̍k-chhī (광주광역시, 光州廣域市)
	+ 6. Daejeon Kóng-he̍k-chhī (대전광역시, 大田廣域市)
	+ 7. Ulsan Kóng-he̍k-chhī (울산광역시, 蔚山廣域市)

* Tō ū 9-ê:
	+ 8. Gyeonggi Tō (경기도) Tō-theng (道廳) tī Suwon Chhī (수원시).
	+ 9. Gangwon Tō (강원도) Tō-theng tī Chuncheon Chhī (춘천시).
	+ 10. Chungcheong Pak-tō (충청북도) Tō-theng tī Cheongju Chhī (청주시).
	+ 11. Chungcheong Lâm-tō (충청남도) Tō-theng tī Hongseong Kūn (홍성군).
	+ 12. Jeolla Pak-tō (전라북도) Tō-theng tī Jeonju Chhī (전주시).
	+ 13. Jeolla Lâm-tō (전라남도) Tō-theng tī Muan Kūn (무안군).
	+ 14. Gyeongsang Pak-tō (경상북도) Tō-theng tī Andong Chhī (안동시).
	+ 15. Gyeongsang Lâm-tō (경상남도) Tō-theng tī Changwon Chhī (창원시).
	+ 16. Jeju Te̍k-pia̍t Chū-tī-tō (제주특별자치도) Tō-theng tī Jeju Chhī (제주시).

## Tē-lí

Hân-kok ūi-tī Tiâu-sián Pòan-tó ê lâm-pian. Tiâu-sián Pòan-tó tī A-chiu Tāi-lio̍k ê tang-pak-pō͘, ùi pak-piⁿ kàu lâm-piⁿ chóng-kiōng ū 1,100 kong-lí. Tiâu-sián Pòan-tó ê pak-piⁿ kap Tiong-kok hâm Lō͘-se-a siong-chiap. Tang-piⁿ óa Ji̍t-pún-hái, kap Ji̍t-pún keh hái siong-bāng. Tî-liáu pòan-tó í-gōa Hân-kok koh ū 3-chheng kúi ê tó-sū.

Tiâu-sián Pòan-tó ê bīn-chek ū 22,2154 pêng-hong-kong-lí. Kî-tiong 45% sī ē-sái chéng-chhân ê thó͘-tē. Tiâu-sián Pòan-tó ê soaⁿ-tē chiam 3 hun chi 2.

Thài-pe̍h-soaⁿ-be̍k úi pòan-tó ê pak-piⁿ káu lâm-piⁿ. Siōng kôan ê soaⁿ sī Pe̍h-thô͘-soaⁿ. Thài-pe̍h-soaⁿ-be̍k chú-iàu tī pòan-tó ê tang-piⁿ, só͘-í pòan-tó tang-piⁿ khah kôan, se-piⁿ khah kē. Úi lâm-pak lâi khòaⁿ, pak-piⁿ khah kôan, lâm-pō͘ khah kē. Tang-piⁿ hái-gān khah ti̍t, sai-piⁿ hái-gān tó-sū kap hái-oan khah chōe.

Tiâu-sián Pòan-tó chú-iau ū 5-tiâu hô: Ah-lio̍k-kang, Tāu-móa-kang, Tāi-tông-kang, Hàn-kang, kap Lo̍k-tong-kang. Kî-tiong Hàn-kang kap Lo̍k-tong-kang sī tī Hân-kok lāi-té. Hàn-kang ê hà-iû tio̍h-sī Hân-kok ê siú-to͘ Seoul.